Consilierul premierului Dăncilă, Darius Vâlcov, poate pleca în străinătate cu șefa Executivului. Magistraţii Tribunalului Dolj au fost de acord cu solicitarea de ridicare a controlului judiciar.

Hotărârea nu este însă definitivă şi poate fi atacată cu recurs de DNA.

Darius Vâlcov este judecat la Craiova pentru infracţiuni de corupţie.

Potrivit procurorilor, în perioada noiembrie-decembrie 2012, pe când era primar al municipiului Slatina, Vâlcov i-a pretins unui om de afaceri 10-15% din sumele încasate de societatea sa de la municipalitate, în baza unui contract semnat anterior.